Diari Oficial de la Generalitat Valenciana


Sumari del DOGV 4955, del 28-02-2005 (2005/2071)

ORDE de 8 de febrer de 2005, de la Conselleria d'Empresa, Universitat i Ciència, per la qual es convoquen dos beques per a la realització de pràctiques professionals en la secretaria tecnicoadministrativa de l'Alt Consell Consultiu en Investigació i Desenvolupament.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2071


Data del document
:   08-02-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * estadística
    * ajuda pública
    * professió de la informació
    * suport econòmic
    * assignació per estudis
    * matemàtiques

ORDE de 8 de febrer de 2005, de la Conselleria d'Empresa, Universitat i Ciència, per la qual es convoquen dos beques per a la realització de pràctiques professionals en la secretaria tecnicoadministrativa de l'Alt Consell Consultiu en Investigació i Desenvolupament. [2005/2071]
  
La Generalitat Valenciana, en el marc de la política dirigida a la millora i l'especialització de jóvens llicenciats en les àrees de treball en matèria d'investigació i tecnologia, convoca la concessió de dos beques perquè estos puguen accedir a la realització de pràctiques professionals.
  
L'anterior actuació es troba arreplegada en els objectius i activitats del Programa 112.50, Beques de pràctiques professionals en matèria d'investigació i tecnologia.
  
En virtut del que s'ha establit en:
  
1r. La Llei 38/2003, de 17 de novembre, General de Subvencions.
  
2n. L'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
3r. L'article 35 de la Llei 5/1983, de 30 de desembre, de Govern Valencià.
  
4t. L'article 4 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Convocar concurs públic per a la concessió de dos beques per a la realització de pràctiques professionals en la secretaria tecnicoadministrativa de l'Alt Consell Consultiu en Investigació i Desenvolupament i aprovar les bases per les quals es regix esta convocatòria, incloses com annex I de la present Orde.
  
Segon
  
La dotació econòmica de les beques se sufragarà a càrrec de la Secció 11, programa 112.50, capítol IV, línia T3243000, per un import total màxim de 17.000 euros (dèsset mil euros).
  
Tercer
  
S'autoritza el vicepresident executiu i el secretari de l'Alt Consell Consultiu en Investigació i Desenvolupament perquè, en l'àmbit de les seues competències, adopten les mesures necessàries per a l'aplicació d'esta resolució.
  
Contra la present orde, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 8 de febrer de 2005
  
El conseller d'Empresa, Universitat i Ciència
  
JUSTO NIETO NIETO
  
ANNEX I
  
Bases de la convocatòria de dos beques per a la realització de pràctiques professionals en la secretaria tecnicoadministrativa de l'Alt Consell Consultiu en Investigació i Desenvolupament del President de la Generalitat Valenciana.
  
Primera. Objecte
  
Les beques tenen com a objecte la formació complementària, la millora i l'especialització professional de jóvens titulats en les àrees de treball en matèries aplicades a la realització d'estudis sobre investigació, desenvolupament tecnològic i innovació.
  
Segona. Nombre i classes de beques
  
Es convoquen dos beques, destinades a titulats universitaris, d'edat igual o inferior a trenta anys, per a l'exercici de tasques relacionades amb les matèries assenyalades, inclosos aquells que acrediten el gaudi previ d'una altra beca atorgada per qualsevol òrgan administratiu o organisme dependent de la Generalitat Valenciana, les Universitats, Organismes Públics d'Investigació i Instituts Tecnològics de la Comunitat Valenciana. El gaudi haurà d'haver finalitzat a l'hora de la presentació de la sol·licitud. Desenvoluparan la seua tasca en la secretaria tecnicoadministrativa de l'Alt Consell Consultiu en Investigació i Desenvolupament.
  
Tercera. Dotació, durada i pagament de les beques
  
1. Les beques de pràctiques professionals estan dotades amb 1.000 euros bruts mensuals, sent l'import total d'ambdues beques de 17.000 (dèsset mil) euros.
  
2. L'import de la beca s'abonarà mensualment, amb la certificació prèvia del secretari de l'Alt Consell Consultiu en Investigació i Desenvolupament o del cap administratiu de la Secretaria Tècnica on els becaris realitzen les seues pràctiques.
  
3. El període de gaudi de les beques convocades, començarà el dia indicat en la resolució de concessió i finalitzarà el 31 de desembre de 2005. No obstant este període podrà prorrogar-se a l'exercici 2006 fins a un màxim de dotze mesos inclòs el període de pròrroga, sempre que hi haja consignació pressupostària adequada i suficient per a això en els Pressupostos de la Generalitat per a l'exercici.
  
4. En aquells supòsits que impliquen una meritació econòmica del beneficiari inferior a la corresponent a un mes natural, la prestació econòmica serà proporcional a l'esmentat període.
  
Quarta. Titulació exigida
  
1. Els aspirants hauran d'estar en situació d'acreditar, en la data de finalització del termini de presentació d'instàncies, la seua condició de titulat universitari.
  
2. Podran optar a la beca, modalitat A, els que, reunint les anteriors circumstàncies, hagen cursat alguna de les titulacions següents: Estadística i/o Matemàtiques.
  
3. Podran optar a la beca, modalitat B, els que, reunint les anteriors circumstàncies, hagen cursat alguna de les titulacions següents: titulats mitjans o superiors en Biblioteconomia i Documentació.
  
4. Les persones que acrediten una titulació obtinguda en una Universitat privada o estrangera hauran de presentar necessàriament l'homologació del títol a Espanya.
  
Cinquena. Mèrits preferents i valoració
  
1. Mèrits preferents:
  
Modalitat A:
  
- El coneixement d'idiomes comunitaris: especialment anglés.
  
- Coneixements amplis de programari sobre fulls de càlcul, bases de dades i interrelació d'estes i tractament de textos.
  
- Coneixements d'estadística aplicada i d'utilització de programes informàtics aplicats a l'estadística.
  
- L'experiència en l'exercici de tasques relacionades amb la realització de estudis sobre investigació, desenvolupament tecnològic i innovació.
  
Modalitat B:
  
- El coneixement d'idiomes comunitaris, especialment anglés.
  
- Coneixements amplis de programari sobre fulls de càlcul, bases de dades i interrelació d'estes i tractament de textos, així com de programari de gestió bibliotecària i documental.
  
- Coneixements en disseny de pagina html, conversió de documents en format PDF
  
- L'experiència en l'exercici de tasques pròpies de la seua titulació relacionades amb la investigació, desenvolupament tecnològic i innovació.
  
La titulació i els mèrits adduïts tindran la següent valoració en ambdós casos:
  
- Expedient acadèmic: fins a 5 punts
  
- Formació relacionada amb les tasques a realitzar: fins a 2 punts
  
- Idiomes comunitaris: fins a 2 punts.
  
- Experiència relacionada amb les tasques a exercir: fins a 5 punts.
  
2. La Comissió Avaluadora que es descriu en la base huitena, una vegada efectuada la valoració de les sol·licituds, convocarà fins als deu aspirants de cada modalitat de beca amb millor puntuació, per a la realització d'una entrevista i, si és el cas, una prova pràctica, que es valoraran amb fins a 5 punts que se sumaran als anteriors, i es fixarà aleshores l'orde de prelació definitiu. El nombre d'aspirants convocats per a la realització d'una entrevista podrà ser superior al nombre assenyalat si així ho considera la comissió avaluadora, una vegada valorats els mèrits arreplegats en les sol·licituds presentades.
  
3. Els sol·licitants hauran de reunir els requisits i condicions que s'assenyalen en la present convocatòria al terme del termini de presentació d'instàncies.
  
4. Els mèrits que s'adduïsquen hauran de ser acreditats, mitjançant les corresponents còpies compulsades, en el moment de presentació de les sol·licituds.
  
Sisena. Formalització de sol·licituds
  
1. Els impresos de sol·licitud estaran a disposició de les persones interessades en el Registre General de la Conselleria d'Empresa, Universitat i Ciència (C/ Colom, 32, València).
  
2. Les sol·licituds es presentaran en este Registre General o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aniran acompanyades de la documentació següent:
  
1) Fotocòpia compulsada del DNI.
  
2) Currículum, en el qual es faran constar les dades personals, la data i el lloc de naixement, el domicili actual, el telèfon i una foto carnet del sol·licitant.
  
3) Certificat de l'expedient acadèmic, amb expressió de la nota mitjana corresponent al conjunt de la carrera o carreres desenvolupades i el nombre de crèdits obtinguts en estes.
  
4) Declaració responsable de no tenir relació laboral que supose una semblant activitat o que impedisca el compliment de les seues obligacions com a becari i de no ser beneficiari de cap altra beca per a la mateixa o semblant activitat.
  
5) Declaració responsable d'estar al corrent de les seues obligacions fiscals i de seguretat social així com de disposar de cobertura sanitària, que haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.
  
6) Declaració responsable de no estar immers en la resta de prohibicions per a obtenir la condició de beneficiari establides en l'article 13, apartat 2 de la Llei 38/2003, de 17 de novembre, General de Subvencions.
  
7) Declaració responsable de no patir malaltia o discapacitat que impedisca el compliment de les obligacions derivades de la concessió de la beca.
  
8) Qualssevol altres documents que acrediten la possessió dels mèrits que s'al·leguen. L'absència de les dites acreditacions suposarà la no consideració del mèrit específic al·legat.
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Huitena. Selecció
  
1. Per a l'examen de les sol·licituds de beques es constituirà una comissió avaluadora que estarà formada per:
  
- El secretari de l'Alt Consell Consultiu, o persona en qui delegue.
  
- Un funcionari de la secretaria tecnicoadministrativa de l'Alt Consell Consultiu en Investigació i Desenvolupament.
  
- Dos tècnics experts en almenys una de les titulacions exigides en la convocatòria.
  
- El secretari general administratiu de la Conselleria d'Empresa, Universitat i Ciència o persona en qui delegue, que actuarà com a secretari de la Comissió Avaluadora. La Comissió Avaluadora adaptarà el seu funcionament al que preveu la present convocatòria, i subsidiàriament, a les regles contingudes en el Capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú.
  
2. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
3. La comissió podrà convocar tots aquells aspirants que considere oportú, per a comprovar, mitjançant entrevista, aquells extrems o mèrits adduïts que considere d'interés.
  
4. Finalitzat el procés selectiu, la comissió, en el termini de quinze dies a partir de l'endemà de la finalització de presentació de sol·licituds, elaborarà una proposta de concessió de les beques que contindrà els beneficiaris i una borsa de reserva per a cada modalitat de beca, per al cas que es produïra alguna renúncia o abandonament.
  
5. El conseller d'Empresa, Universitat i Ciència es reserva la facultat de deixar deserta l'adjudicació de la beca convocada i d'interpretar el contingut d'estes bases.
  
Novena. Concessió
  
Les beques seran adjudicades per resolució del conseller d'Empresa, Universitat i Ciència a la vista de la proposta de la comissió avaluadora, en el termini màxim de dos mesos a partir de l'endemà de la publicació de la present convocatòria en el Diari Oficial de la Generalitat Valenciana. Transcorregut l'expressat termini sense que haja recaigut resolució expressa, s'entendrà desestimada la concessió de la beca en els termes previstos en l'art. 44 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú. La resolució de concessió serà publicada en el Diari Oficial de la Generalitat Valenciana.
  
Desena. Drets, obligacions, tutoria i incidències dels becaris
  
1. Drets i obligacions:
  
Les beques objecte de la present convocatòria són incompatibles amb el gaudi de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.
  
La condició de becari no genera cap relació laboral ni administrativa amb la Generalitat Valenciana.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que siga procedent d'acord amb la normativa de funció pública.
  
Si els becaris, com a conseqüència del desenvolupament de les tasques que hagen de portar a terme, incorregueren en gastos de desplaçament, pernoctació o restauració, els hi seran rescabalats en els termes que per al personal de la Generalitat Valenciana i l'adscrit funcionalment al seu servici establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de l'esmentada normativa es referirà únicament als conceptes i quanties que han de ser rescabalats, sense que això implique una modificació en la relació jurídica del becari amb l'administració.
  
Seran obligacions dels becaris:
  
a) Realitzar els estudis, investigacions i pràctiques que els siguen encomanats.
  
b) Començar el gaudi de la beca dins del termini que s'assenyale.
  
c) Realitzar les activitats que siguen necessàries per al compliment dels objectius previstos.
  
2. Tutoria:
  
La secretaria tecnicoadministrativa de l'Alt Consell Consultiu en Investigació i Desenvolupament ordenarà les activitats i establirà la dedicació dels becaris, segons els criteris dels seus propis servicis i mitjans, i amb una dedicació total màxima de 35 hores setmanals.
  
Finalitzat el gaudi de la beca, i amb informe previ d'assistència, aprofitament i aptitud del cap administratiu de la secretaria tecnicoadministrativa de l'Alt Consell, s'estendrà el certificat corresponent.
  
3. Incidències:
  
El conseller d'Empresa, Universitat i Ciència resoldrà les incidències que es produïsquen durant el període de gaudi de les beques a proposta de la Secretaria de l'Alt Consell Consultiu, i podrà deixar-les sense efecte, amb audiència prèvia a l'interessat, en els casos següents:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.
  
d) Obtenció de la beca falsejant les condicions requerides o ocultant les que ho hagueren impedit. El beneficiari haurà de reintegrar les quantitats percebudes fins al moment de la revocació administrativa de l'atorgament de la beca, així com els corresponents interessos de demora.